### Beslutning

Anbefales.

### Sagsfremstilling

## Resume og sagens baggrund

Holbæk, Sorø, og Kalundborg Kommuner har siden 2014 støttet [adresse] (NPÅ) med et årligt driftstilskud. Med denne sag skal det besluttes, om det kommunale tilskud til NPÅ skal øges eller forblive på det nuværende niveau.
NPÅ arbejder med en række indsatsområder, der er væsentlige for kommunerne, såsom natur- og kulturhistorisk formidling, turisme og udvikling af lokalsamfund.

## Indstillinger

Direktøren indstiller, at ønsket om at forøge det årlige kommunale tilskud til [adresse] fra nuværende 0,46 mio. kr. pr. kommune til 1,3 mio. kr. pr. kommune tages op i forbindelse med [adresse] budgetproces for 2025.

## Behandling

Teknik og Miljøudvalget, Økonomiudvalget.

## Sagsfremstilling

[adresse] er en tværkommunal naturpark for Holbæk, Sorø og [adresse], etableret i 2014. NPÅ blev skabt med en vision om at styrke og udvikle de internationale og nationale natur- og kulturværdier, samtidig med at området forbliver attraktivt for friluftsliv og bosætning.

[adresse] har sendt følgende;

*Bestyrelsen for naturpark [adresse] fremsender hermed budgetønske vedrørende NPÅ, med ønske om at fremsendte budgetønske på linje med andre budgetønsker indarbejdes til evt. prioritering i budgetarbejdet for 2025.
Målet er at sikre NPÅ en robust og sikker drift, der er mindre sårbar for udsving i eksterne bevillinger og bemanding. Konsolidering af budgettet vil desuden understøtte NPÅ i ønsket om at arbejde langt mere udviklingsorienteret, bl.a. med fokus på at understøtte kommunernes indsatsområder gennem NPÅs potentiale som platform for udvikling af friluftsliv, natur, bæredygtig turisme, lokalsamfund, landdistriktsudvikling, folkesundhed, fællesskab, erhvervsudvikling, produktudvikling, services, oplevelsesøkonomiske erhverv og undervisning og formidling.*

Se også vedlagte bilag med *Følgeskrivelse til Budgetønske for [adresse].*

Bilaget *Budgetønske NPÅ 2025* redegør for ønskerne til budgettet.

Og *Bilag 1 Naturpark Åmosens bidrag til realisering af Holbæk-, Kalundborg- og [adresse] visioner og strategier*.

## Økonomiske konsekvenser

Administrationen bemærker, at der ikke er økonomisk råderum til det anmodede budgetønske i det nuværende budget for aktiviteter under Teknik og Miljøudvalget. Derfor ønskes budgetønsket behandlet i forbindelse med budget 2025.

*Proces for budget 2025:*Forslag til nye aktiviteter uden finansiering, fra fagudvalg eller eksterne parter, sendes til budgetseminaret og inkluderes i budgetmappen. Politiske og eksterne forslag behandles i fagudvalgene og godkendes derefter i økonomiudvalget. Sidste frist for indsendelse er på udvalgenes møder i juni 2024.

[adresse] bemærkninger er indarbejdet i sagen.